กทม.เตรียมพร้อมจัดเลือกตั้งปีหน้า 
อัศวินแจงสภา กทม.เริ่มมาตั้งแต่ ก.ค.-เผยผู้มีสิทธิครั้งแรกราว 5 แสน,เมื่อวันที่ 17 ต.ค. ในการประชุมสภากรุงเทพมหานคร สมัยประชุมสามัญ สมัยที่สี่ (ครั้งที่ 3) ประจำปีพุทธศักราช 2561 นายนิรันดร์ ประดิษฐกุล ได้ตั้งกระทู้ถามเรื่องขอทราบรายละเอียดการเตรียมความพร้อมการเลือกตั้งในปี 2562 เนื่องจากพระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา พ.ศ. 2561 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 ได้ประกาศลงราชกิจจานุเบกษาแล้ว ซึ่งเมื่อกฎหมายที่เกี่ยวข้องกับการเลือกตั้งทั้งหมดมีผลบังคับใช้จะต้องมีการจัดการเลือกตั้ง กรุงเทพมหานครจึงควรเตรียมความพร้อมในการจัดการเลือกตั้ง เพื่อให้การดำเนินการเลือกตั้งเป็นไปด้วยความสุจริตเที่ยงธรรม ภายใต้กรอบที่กฎหมายกำหนด,พล.ต.อ.อัศวิน ขวัญเมือง ผู้ว่าฯ กทม. ตอบว่า กรุงเทพมหานครได้เตรียมการในส่วนที่เกี่ยวข้องกับการเลือกตั้งตั้งแต่เดือน ก.ค. ที่ผ่านมา โดยได้จัดสัมมนาเชิงปฏิบัติการเตรียมความพร้อมให้แก่ 50 เขต การแจ้งให้เขตเตรียมศึกษากฎหมายที่เกี่ยวข้อง รวมทั้งสำรวจหน่วยเลือกตั้ง จัดทีมวิทยากรฝึกอบรมผู้ปฏิบัติการเลือกตั้งให้แก่เจ้าหน้าที่ผู้เกี่ยวข้อง และการเชิญคณะกรรมการการเลือกตั้ง (กกต.) มาบรรยายและสรุปวิธีการปฏิบัติให้แก่ผู้อำนวยการเขตและข้าราชการหน่วยงานที่เกี่ยวข้อง เพื่อให้มีความเข้าใจในกฎหมายและสามารถนำไปปฏิบัติได้อย่างถูกต้อง นอกจากนี้พบว่าในขณะนี้มีประชาชนที่อายุครบเกณฑ์การเลือกตั้งทั่วประเทศกว่า 8 ล้านคน โดยเฉพาะใน กทม.มีมากถึง 4-5 แสนคน ดังนั้นกรุงเทพมหานครจะเร่งดำเนินการประชาสัมพันธ์ให้ประชาชนกลุ่มนี้มีความเข้าใจ รวมทั้งให้เขตประชาสัมพันธ์เชิงรุกในทุกชุมชนล่วงหน้า สำหรับการพิจารณางบประมาณทั้งในเรื่องของการจัดการเลือกตั้ง หน่วยเลือกตั้งที่มีเป็นจำนวนมาก และการสนับสนุนบุคลากรนั้น จะพิจารณาให้อย่างเหมาะสมและเป็นไปตามกรอบปฏิบัติการเงินของกรุงเทพมหานคร.
กรุงเทพมหานครได้เตรียมการในส่วนที่เกี่ยวข้องกับการเลือกตั้งตั้งแต่เดือน ก.ค. ที่ผ่านมา โดยได้จัดสัมมนาเชิงปฏิบัติการเตรียมความพร้อมให้แก่ 50 เขต การแจ้งให้เขตเตรียมศึกษากฎหมายที่เกี่ยวข้อง
เตรียมความพร้อมเลือกตั้ง,ผู้มีสิทธิเลือกตั้ง,สภา กทม.,จัดการเลือกตั้ง,เลือกตั้ง